Döntetlennel indult a Merkantil Bank Liga és hazai fociidény
A Gyirmót otthon 1–1-es döntetlent játszott az előző szezonban még élvonalbeli Haladással a Merkantil Bank Liga idénynyitó mérkőzésén pénteken.
A hazaiak szereztek vezetést a két feljutásra pályázó csapat pénteki meccsén: Lázár Patrik érkezett jó ütemben egy bal oldali beadásra a 11. percben, és nagy erővel bólintott a szombathelyi kapuba.
A Haladás válasza nem váratott sokat magára, igaz a gyirmóti védelem nagy védelmi hibája is kellett Holdampf Gergő egyébként tetszetős találatához. A mérkőzésen nem született több gól, így 1-1-es döntetlennel rajtolt a hazai fociidény.
Értékelések a meccs után:
Merkantil Bank Liga NB II, 1. forduló:
Gyirmót FC Győr-Szombathelyi Haladás 1-1 (1-1)
vasárnap játsszák:
Soroksár SC-Kazincbarcika 17.30
Dorogi FC-Vasas FC 17.30
Budaörs-Nyíregyháza Spartacus FC, Tatabánya 17.30
Szeged-Csanád Grosics - Budafoki MTE, Gyula 17.30
FC Ajka-WKW ETO FC Győr 19.00
Békéscsaba 1912 Előre-Duna Aszfalt TLC 19.00
Aqvital FC Csákvár-MTK Budapest 19.00
Szolnoki MÁV FC-Vác FC 19.00
BFC Siófok-Balmaz Kamilla Gyógyfürdő 19.00
A Magyar Labdarúgó Szövetség hétfőn közölte: megvonta a licencet a Balmazújváros csapatától. Az MLSZ pénteki beharangozójában kiemelte: mivel még nincs az ügyben jogerős döntés, az együttes "egyelőre szerepelhet" a bajnokságban.
Magyar foci Gyirmót FC Győr Merkantil Bank Liga Szombathelyi Haladás Főoldal